Током грчког рата за независност (1821–1829), грчка побуњеничка морнарица која се састојала од преуређених трговачких бродова првобитно је оспоравала османску надмоћ у Егеју, блокирајући османске утврде у Мореји и доприносећи њиховом заузимању од стране грчких копнених снага. После интервенције османског ејалета у Египту 1824. године, далеко надмоћнија османско-египатска флота под командом Ибрахим-паше стекла је предност и успешно напала Крит и Мореју до доласка здружене британско - француско-руске флоте која је уништила већи део османско-египатских поморских снага у бици код Наварина 1827.